#

# OPIS PREDMETU ZÁKAZKY

1. **Predmet zákazky**

Predmetom zákazky je služba, ktorá obsahuje záväzok poskytovateľa vykonávať pre objednávateľa technický servis, údržbu a opravy na meteozariadeniach VAISALA, s výnimkou odstránenia tých vád, na ktoré sa vzťahuje záruka v zmysle zmlúv, ktoré má objednávateľ uzavreté.

1. **Miesto poskytnutia služby**

Predmetné meteozariadenia VAISALA sú nainštalované na diaľniciach a rýchlostných cestách vo vlastníctve Národnej diaľničnej spoločnosti, a.s. a na príslušných dispečingoch, kam sú údaje z meteozariadení vyvedené.

Servre centralizovaného zberu meteorologických dát z meteozariadení Vaisala sú inštalované na operátorskom pracovisku Strediska správy a údržby diaľnic 2 Bratislava.

1. **Rozsah predmetu zákazky**

Servis (údržba a technické prehliadky) a opravy na technologických zariadeniach pozostáva z týchto činností:

- odstraňovanie vád a porúch na meteozariadeniach Vaisala vo vlastníctve Národnej diaľničnej spoločnosti, a.s.,

- vykonávanie preventívnej kontroly a údržby jednotlivých technologických zariadení.

Predmet zákazky sa vzťahuje na tieto technické zariadenia:

- Meteozariadenia VAISALA nainštalované na diaľniciach a rýchlostných cestách vo vlastníctve Národnej diaľničnej spoločnosti,a.s.,

- Technologické a softvérové vybavenie IceView dispečingov zimnej údržby, resp. operátorských pracovísk týkajúce sa zberu a spracovávania dát z meteozariadení,

* Technologické a softvérové vybavenie IceCast na Operátorskom pracovisku na Domkárskej ul. 9 v Bratislave, kde sa zhromažďujú údaje z centralizovaného zberu dát z meteozariadení Vaisala,

- Ostatné vybavenie priamo sa týkajúce meteozariadení a dispečingov (napríklad prenosová cesta a pod.).

1. Rozsah, vybavenosť a počet technologických zariadení cestného meteorologického informačného systému vybraných úsekov diaľnic a rýchlostných ciest je uvedený v **Prílohe č. 1 k časti B2. Cena za servis a údržbu meteozariadení Vaisala**, týchto SP.
2. **Súčasťou plnenia predmetu zákazky je vyhotovenie správ o vykonávaní** preventívnej kontroly a údržby jednotlivých technologických zariadení po vykonaní ročného servisu. Správy (o vykonávaní servisných činností) sa zaväzuje poskytovateľ (úspešný uchádzač) vypracovať a doručiť objednávateľovi najneskôr do desať (10) dní po ukončení kalendárneho mesiaca, v ktorom sa činnosti vykonávali.

Súčasťou plnenia predmetu zákazky je aj aktualizácia Zoznamu náhradných dielov v elektronickej forme, ktorý bude Poskytovateľovi (víťaznému uchádzačovi) poskytnutý vedúcim oddelenia technológií a IRSD po uzavretí rámcovej dohody s víťazným uchádzačom. Poskytovateľ (víťazný uchádzač) je povinný vykonať aktualizáciu zoznamu náhradných dielov, ak počas trvania zmluvného vzťahu dôjde počas výkonu opráv meteozariadení k výmene komponentu za ekvivalent z dôvodu nedostupnosti pôvodného komponentu. Aktualizovaný zoznam náhradných dielov (v elektronickej forme) predloží Poskytovateľ 9 mesiacov pred ukončením zmluvy ako samostatnú prílohu.

6. **Obdobie vykonávania predmetu zákazky**: 48 mesiacov od nadobudnutia účinnosti Rámcovej dohody, alebo do vyčerpania sumy za predmet zákazky, ktorá nemôže prekročiť sumu prijatú v ponuke poskytovateľa (úspešného uchádzača), podľa toho, ktorá skutočnosť nastane skôr. Rámcová dohoda nadobúda platnosť dňom jej podpísania stranami rámcovej dohody a účinnosť dňom nasledujúcim po dni jej zverejnenia v Centrálnom registri zmlúv.

Technický servis a údržba budú vykonávané v jednej etape v mesiacoch a termínoch uvedených v prílohe č. 1 k časti B.2 Cena za servis a údržbu meteozariadení Vaisala. Termín vykonávania technického servisu a údržby si poskytovateľ dohodne s osobami objednávateľa zodpovednými za preberanie prác, a to v minimálne 7-dňovom predstihu.

Opravy technologických zariadení bude poskytovateľ (úspešný uchádzač) zabezpečovať spôsobom uvedeným v časti B.3 Obchodné podmienky dodania predmetu zákazky týchto SP.

Práce na odstraňovaní porúch na meteozariadeniach musia byť začaté v nasledovnom čase:

- v zimnom období (15.10. – 31.3.) do 24 hodín od nahlásenia poruchy

 - v letnom období (1.4. – 14.10.) do 7 dní od nahlásenia poruchy

Začatím prác v zmysle predchádzajúcej vety sa rozumie obhliadka danej vady alebo poruchy poskytovateľom (úspešným uchádzačom), prípadne iná zdokumentovateľná činnosť, ktorá vedie k odstráneniu nahlásenej vady alebo poruchy.

Objednávateľ (verejný obstarávateľ) požaduje, aby výmena pôvodných technologických zariadení a komponentov bola uskutočnená v súlade s podmienkami uvedenými v týchto SP.

Prípadné odvolávky na konkrétneho výrobcu, značku a typ uvedené v **Prílohe č. 3 k časti B.2 - Zoznam náhradných dielov pre opravy meteozariadení Vaisala** predstavujú opis súčasného stavu technologických zariadení objednávateľa (verejného obstarávateľa). Objednávateľ (verejný obstarávateľ) akceptuje ekvivalenty a v prípade, že uchádzač navrhuje použiť pri oprave technologických zariadení iné náhradné diely ako tie, ktoré sú uvedené v **Prílohe č. 3 k časti B.2 - Zoznam náhradných dielov pre opravy meteozariadení Vaisala**, je túto skutočnosť povinný uviesť v rámci svojej ponuky. V takomto prípade je uchádzač povinný pri vypĺňaní **Prílohy č. 3 k časti B.2 - Zoznam náhradných dielov pre opravy meteozariadení Vaisala** v stĺpci „Opis ekvivalentu (*výrobca / typTyp*)“ (stĺpec C), uviesť typ a výrobcu ponúkaných ekvivalentov náhradných dielov, pričom tieto náhradné diely (technologické zariadenia alebo ich komponenty) musia spĺňať rovnaké alebo vyššie technické a kvalitatívne parametre ako technické a kvalitatívne parametre technologických zariadení uvedených v stĺpci „*Technické označenia*“ (stĺpec B) **Prílohy č. 3 k časti B.2 - Zoznam náhradných dielov pre opravy meteozariadení Vaisala** a musia byť plne kompatibilné a funkčné s existujúcimi technologickými zariadeniami objednávateľa (verejného obstarávateľa). Na vyžiadanie objednávateľa (verejného obstarávateľa) je uchádzač povinný predložiť doklady, že ponúkaný náhradný diel má rovnaké alebo lepšie parametre ako pôvodný náhradný diel. V prípade, že uchádzač nevyplní stĺpec „Opis ekvivalentu (výrobca/typ)“ (stĺpec C), má sa za to, že ponúka náhradné diely totožné s tými, ako sú uvedené v stĺpci „*technické označenia*“ (stĺpec B) podľa **Prílohy č. 3 k časti B.2 - Zoznam náhradných dielov pre opravy meteozariadení Vaisala**.

**7. Iné:** Súčasne s rámcovou dohodou, avšak z mimoriadnych dôvodov najneskôr ku dňu začatia poskytovania predmetu zákazky je úspešný uchádzač povinný uzavrieť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona č. 69/2018 Z.z. o kybernetickej bezpečnosti a o zmene a doplnení niektorých zákonov, obsahujúcou náležitosti minimálne v rozsahu Vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, s ohľadom na skutočnosť, že dotknutý informačný systém v rámci predmetu zákazky je súčasťou základnej služby Informačný systém diaľnic a rýchlostných ciest v zmysle zákona č. 69/2018 Z. z. o kybernetickej bezpečnosti.